《我是歌手》第四季，係中國大陸湖南衛視喺2016年第一季度播出嘅逢星期五晚後晚間檔音樂類真人騷節目，係2016湖南衛視節目巡禮重點推介嘅一檔節目，接檔節目《全員加速中》。節目由《我是歌手》系列節目製作人洪濤打造，音樂總監係香港資深音樂人梁翹柏，首期節目喺2016年1月7號喺湖南長沙hbs廣電中心錄製，同埋喺2016年1月15號夜晚10點首播。